Armenia Wilsoniana

Armenia Wilsoniana (in armen Վիլսոնյան Հայաստան) l'è ol nom dovrad per riferir-s a l'entitaa statala armena ipotizada ind el tratad de Sèvres (agost 1920) del Departement de Stat del president american Woodrow Wilson.  L'era plu granda de l'Armenia d'incœ, e la g'hiva dent una part dei terre storege armene plu i terre dei grec del Pont. A'l prencepe s'era pensad de lassar i grec deperlor, ma vesta la posizion complicada qe l'havress havud ol nœv stat, s'era decidid de jontar-i a l'Armenia.

La plu part del territore l'era stait teater del Jenocidi armen, ma anca la nœva republega turca de Kemal Atatürk la g'hiva miga intenzion de lassar-l indar. Ol tratad de Sèvres l'è mai stait ratifegad e despò de la vitora turca ind la guerra turco-armena l'è stait firmad ol tratad de Alexandropol (dexember 1920), cond el qual l'Armenia l'ha duxid renonziar ai confin wilsonian.

 Riferiments 

Categoria:Armenia